Reti Saks

Reti Saks (1984–1992 Reti Laanemäe; sündinud 3. juunil 1960 Pärnus) on eesti graafik.

Elulugu 
Reti Saks sündis puusepa perekonnas. Ta lõpetas 1978. aastal Tallinna 2. Keskkooli ja 1987. aastal Eesti NSV Riikliku Kunstiinstituudi graafika erialal. Ta on 1991. aastast Eesti Kunstnike Liidu liige.

Looming 
Reti Saks on näitustel esinenud 1983. aastast. Ta on spetsialiseerunud graafikale, raamatuillustratsioonile ja skulptuurile. Kunstniku loomingu hulka kuuluvad graafilised lehed, pronksist pisiskulptuurid, reljeefid ja õlilambid. Esimese pronksskulptuuri tegi ta 1996. aastal. Oma elutööks peab ta illustratsioone Villem Grünthal-Ridala regivärsilisele poeemile "Püha rist". Aastatel 1988–1990 andis Ajaloo Instituut talle tööd kunstnikuna, edaspidi tegutses ta vabakunstnikuna. Saks tõusis esile eksistentsiaal-mütoloogilise sisuga teostega, milles on märgata 1970. aastate Eesti graafika mõju. Ta kasutab palju sügavtrükitehnikaid. Kevadel 2001 avas ta koos kunstiteadlase Vappu Thurlowiga Tallinnas Vene tänaval kunstigalerii Põlendruum. Reti Saks on ligi 30 aastat esinenud näitustel nii Eestis kui mujal maailmas, mis on teinud tema nime tuntuks eriti rahvusvahelistel väikegraafikanäitustel. Ta on saanud auhindu Tallinna graafikatriennaalil, Riia minigraafika triennaalil, Caixanova graafikabiennaalil Hispaanias ning raamatuillustraatorina. 2009. aastal saavutas Reti Saksa töö võidu rahvusvahelisel väikegraafika näitusel Cadaques Kataloonias. Kevadel 2010 avas ta Tallinna kesklinnas korraga kaks isikunäitust – Tallinna Jaani kirikus ja Vabaduse galeriis.

Kujundatud raamatud 
Valev Uibopuu "Janu", Tallinn 1997
Toomas Raudam "Elus enesetapja", Virgela, Tallinn 1998
Toomas Raudam "Minu mina", Tuum, Tallinn 1998
Toomas Raudam "Miks Kafka nuttis", Eesti Keele Sihtasutus, Tallinn 2000
Berit Selberg "Tüdruk kohvriga", Huma 2001

Rahvusvahelised näitused
1984 – Balti plakat, Tallinn
1986 – VII Tallinna graafikatriennaal
1987 – noorte kunstnike näitus, Moskva, Venemaa
– portreenäitus, Moskva, Venemaa
– II väikegraafika triennaal, Riia, Läti
1988 – noorte kunstnike triennaal, Vilnius, Leedu
– üleliiduline graafikanäitus, Moskva, Venemaa
– noorte kunstnike näitus, Moskva, Venemaa
1989 – VIII Tallinna graafikatriennaal
1990 – III väikegraafika triennaal, Riia, Läti
1992 – kunstifestival, Odder, Taani
– kunstifestival, Arhus, Taani
1994 – Bologna lasteraamatuillustratsioonide näitus, Itaalia
– lasteraamatuillustratsioonide näitus, Itabashi, Sano ja Otana muuseum, Jaapan
1995 – X Tallinna graafikatriennaal
1997 – VI raamatuillustratsioonide triennaal, Vilnius, Leedu
1998 – V rahvusvaheline graafikabiennaal, Caixa Ourense, Hispaania
1999 – XIV Biella graafika preemianäitus, Itaalia
– raamatuillustratsioonide biennaal, Bratislava, Slovakkia
2000 – lasteraamatuillustratsioonide näitus, Itabashi, Sano ja Otana muuseum, Jaapan
2007 – raamatuillustratsioonide biennaal, Bratislava, Slovakkia
– minigraafika, Lahti, Soome
– VI rahvusvaheline väikegraafikatriennaal, Vilnius, Leedu
2008 – V rahvusvaheline väikegraafikabiennaal, Czestochowa, Poola
2009 – III illustratsioonitriennaal, Tallinn
– I joonistustriennaal, Tallinn
– VIII Lessedra rahvusvaheline väikegraafika näitus, Sofia, Bulgaaria
– XXIX rahvusvaheline väikegraafika näitus, Cadaqués, Hispaania
– VI rahvusvaheline graafikatriennaal, Bitola, Makedoonia
– "Maailma joonistuste galerii", Skopje, Makedoonia
2010 – X rahvusvaheline väikegraafikabiennaal, Gornji Milanovac, Serbia
– IX Lessedra rahvusvaheline väikegraafika aastanäitus, Sofia, Bulgaaria
– V rahvusvaheline graafikabiennaal, Duoro, Portugal
– rahvusvaheline väikegraafikabiennaal Art 2010, Québec, Kanada
– KiC – rahvusvaheline kunstinäitus NordArt 2010, Büdelsdorf ja Rendsburg, Saksamaa
– "Maailma joonistuste galerii", Skopje, Makedonia
– A4 rahvusvaheline graafikanäitus, Cornwall, Inglismaa
– joonistusbiennaal Pilsen, West Bohemia, Pilsen, Tšehhi
– XXX rahvusvaheline väikegraafika, isikunäitus, Cadaqués, Hispaania
– VII rahvusvaheline väikegraafikatriennaal, Vilnius, Leedu
– VI rahvusvaheline väikegraafikabiennaal, Czestochowa, Poola
– kunstioksjon Haiti kunstnike heaks, Pariis, Prantsusmaa
– VI rahvusvaheline väikegraafikabiennaal (BIMPE), Vancouver, Kanada
– Ameerika graafikabiennaal 2010, Iowa, USA
– V Rokycany graafikabiennaal, Tšehhi
– 2nd Penang International Print Exhibition, Malaisia

2011 – VII Biennale internationale d’estampe contemporaine de Trois-Rivières, Kanada

Viited

Välislingid
 Koduleht
 Facebook
 Netipood

Eesti graafikud
Eesti kunstnikud
Tallinna Reaalkooli vilistlased
Eesti Kunstiakadeemia vilistlased
Sündinud 1960